Downloaded from YTS.MX
Reparativna ili „konverzijska“ terapija pokušaj je
Official YIFY movies site: YTS.MX
da vjerski vođa, ovlašteni terapeut ili grupa uzajamne potpore
promijeni nečiju spolnu orijentaciju ili rodni identitet.
Sve glavne medicinske udruge i stručnjaci za mentalno zdravlje
osudili su tu praksu jer je štetna.
OD TRANSRODNOSTI DO KRISTA
Gospođo!
Je li vam potrebna molitva?
Ne, hvala.
U redu. Ugodan vam dan!
I vama.
Hej, je li vam potrebna molitva?
Molim se za ljude, dijelim svoje svjedočanstvo s ljudima
i molim se s njima.
Ovo sam ja.
Prije sam živio kao transrodna osoba,
ali ostavio sam sve i pošao za Isusom Kristom.
-Jeste li vjernice? -Da.
Bože Oče, zahvaljujem Ti večeras na ovim sestrama,
koje sam upoznao i koje vjeruju u Tebe.
Blagoslivljam ih po Isusu Kristu. Amen.
Amen.
Živio sam kao transrodna osoba. Droga, alkohol, homoseksualnost…
Bio sam ogreznuo u grijehu, no ostavio sam sve i pošao za Isusom.
Jer On je nevjerojatan, moćan Bog i ljubi nas.
Pričam drugima o svojem iskustvu kako bih ih ohrabrio.
Molitva uvijek dobro dođe.
Blagoslovi ih, Oče, po Isusu Kristu,
kako bi išli za Tobom i upoznali Te. Amen.
-Amen. -Živio sam kao žena.
Ostavio sam sve i pošao za Isusom.
Oče, ne dopusti da zaboravi koliko Ti je važna i koliko je ljubiš.
Po Isusu Kristu. Amen.
Bio sam promiskuitetan, prostituirao sam svoje tijelo.
Naviještam Radosnu vijest i svoje iskustvo.
Bog me oslobodio tog identiteta jer sam nastojao postati žena.
Nisam žena nego muškarac.
Oče, hvala Ti na svemu što si učinio.
Po Ocu i Sinu i Duhu Svetomu.
U ime Isusa Krista. Amen.
Ovo sam bio ja.
Piše „u ropstvu“ i „oslobođen“.
Za mene je Isus ponajprije istina.
Kada znaš istinu, istina te oslobodi.
Vjerujem Bibliji,
da ti ljudi neće baštiniti Kraljevstvo nebesko.
Zaista vjerujem da se ljudi mogu promijeniti
i doživjeti preobrazbu i preporod svoje seksualnosti.
Duh Sveti može ti dati nove žudnje i želje.
Isus te može preobraziti.
ORIGINALNI NETFLIXOV DOKUMENTARNI FILM
Prvi put.
-Odgovara li ti tako? -Da.
Mi smo bili vođe pokreta bivših gej osoba.
Vjerovali smo da je to nešto zaista pogrešno,
da postoji nekakva patologija u tome, da to nije normalno stanje,
nije ono što je Bog htio,
da se sigurno dogodilo nešto zbog čega ste „postali gej“.
Zaista smo vjerovali
da se gej osobe mogu spasiti.
Tako piše u Bibliji.
Piše da su neki od vas bili homoseksualci.
Ali promijenili ste se. Oprani ste, preobraženi.
Vjerovali smo da postupamo ispravno,
da treba težiti promjeni
i da, ako ne želite biti gej, postoji rješenje i za vas.
Smatrali smo da vršimo Božju volju.
Tko želi pripremiti jaja?
Ne, to ide onamo.
Trebam samo žumanjak.
Moraš odvojiti bjelanjak od žumanjka.
-Kako se to radi? -Ajme meni!
Ne ispunjavaš me povjerenjem.
Već ti se razlio žumanjak!
Dobro.
-Možeš li se malo pomaknuti? -Da.
Sjajno.
-Odgovara li ti tako? -Da.
Radi li mikrofon?
Baš i ne. Pa…
Onda ću se morati malo nagnuti naprijed.
Šest si godina bila aktivna lezbijka.
Sviđa mi se izraz „aktivna“.
Što to znači? Kakva je to aktivnost?
To znači da sam aktivno prakticirala taj životni stil,
a ne se samo borila sa sklonostima.
Bila sam u pravim lezbijskim vezama.
Yvette, možeš li se obratiti iz dubine duše
onima koji su zatočeni u tom životnom stilu?
Znam da je to teško.
Trebale su mi tri godine da pobijedim istospolne sklonosti.
Uspjela sam zahvaljujući ljudima u Crkvi koji su me iskreno voljeli.
Ali Bog je zaista ozdravio ženstvenost u meni
i pokazao mi da ljubi tu ženstvenost,
da ju je On stvorio.
Jedino On može dotaknuti ta mjesta u dubini.
Divno rečeno.
Puno sam se pitala: „Kako sam mogla to vjerovati?
Kako sam mogla tako dugo sudjelovati u tome?“
Stupila sam u Crkvu tek s 27 godina.
A počela sam ići u Crkvu i postala sam kršćanka
zato što sam tražila nešto.
Ovo je zaista spektakularno!
Nisam imala one bezbrižne dane kad misliš da si nedodirljiv.
Smrt je bila posvemašnja pojava i bila je upravo među nama.
Sedamnaest mi je prijatelja umrlo od AIDS-a tijekom epidemije.
Moj najbolji prijatelj Ed, kao i njegov partner.
Pomagala sam im kad su imali zdravstvenih tegoba.
Bila sam u dvadesetima i moj život je tako izgledao:
pitala sam se hoće li ljudi koje volim
još biti živi sutra i preksutra.
Vjerujem da Bog ne osuđuje ljude. Bog osuđuje grijeh.
I vjerujem da je AIDS
posljedica promiskuiteta među homoseksualcima…
TV PROPOVJEDNIK
…te kršenja Božjih zakona, zakona prirode i doličnosti.
Snosimo kaznu za kršenje Božjih zakona.
Kada dođete u Crkvu, koja ima jasnu strukturu
i u kojoj su pravila vrlo jasna,
osjetite olakšanje. I upravo sam to ja osjetila.
Olakšanje.
Ja sam rastao u doba kad je bio zločin,
bolest
i grijeh biti gej.
Očajnički sam se želio promijeniti, još otkako su me kao dijete maltretirali.
Naša je Crkva u Anaheimu bila golema.
SUOSNIVAČ, EXODUS
Imali su grupe potpore za rastavljene,
za ovisnike o alkoholu i drogama…
Pomislio sam: „Gdje je grupa za ljude poput mene,
koje privlači isti spol?“
I tako…
Dosjetio sam se da osnujem grupu potpore u našoj lokalnoj crkvi.
Svi su osjetili predivno olakšanje
što se više ne moraju sami boriti s time, ne moraju se pretvarati da su jedini.
Zaista smo vjerovali da, ako to uporno ponavljaš,
ako tvrdiš da te Bog mijenja, On će to i učiniti.
U to smo doba mislili da smo jedina takva grupa potpore u zemlji.
No počeli smo saznavati da druge vjerske zajednice poput naše
spontano niču u drugim dijelovima zemlje.
I pomislili smo: „Bilo bi zgodno da okupimo te male zajednice
i dogovorimo se što želimo postići i što bi se trebalo dalje događati.“
Odlučili smo se udružiti i održati konferenciju u Anaheimu 1976.
Ondje je nastala organizacija Exodus.
PROMOTIVNI SPOT EXODUSA
NESRETNI I GEJ?
Počela su nam stizati pisma kršćana koji se nisu imali komu obratiti,
a sad su čuli za organizaciju koja bi im mogla pomoći.
Tisuće su ljudi tražile grupu poput Exodusa.
PRIDRUŽITE SE EXODUSU!
60 MINUTA
Nekoć je to bilo nezamislivo, a danas se događa u domovima diljem SAD-a.
Dijete dođe na doručak i kaže:
„Mama, tata, mislim da sam gej, ali ne želim to biti.“
Neki su roditelji saznali za kršćanski program Exodus,
koji tvrdi da obraća gej osobe,
koje postaju bivše gej osobe proučavanjem Biblije,
promjenom ponašanja i uzajamnim savjetovanjem.
John Paulk potpredsjednik je Exodusa, koji je osnovan prije 21 godine.
-Sada ste heteroseksualac? -Jesam.
Niste gej osoba koja se svakodnevno bori sa sobom?
Nisam.
Ne maštate o muškarcima?
-Ne. -Nikada?
Ne bih se bio oženio
da se u nutrini osjećam kao gej osoba.
Neobično je biti poznat po tome,
no u jednom sam trenutku zaista bio najpoznatija bivša gej osoba…
BIVŠI PREDSJEDNIK UPRAVE
…na svijetu.
Postao sam poznat diljem zemlje
jer sam veoma elokventna osoba.
Elokventan sam, ekstrovertiran…
Bio sam neustrašiv, stajao sam u prvom redu
i postao sam lice pokreta.
Bio sam najvidljivija osoba u tom pokretu.
Oženio se bivšom lezbijkom koju je upoznao u Exodusu
i sad imaju sina.
ZAUVIJEK GEJ?
Bilo je mnogo vođa, ali ja sam bio istaknut
jer sam imao ekstremno iskustvo braka s bivšom lezbijkom.
Neprestano smo bili u televizijskim emisijama,
u novinama, na vijestima itd.
Ovo su John Paulk i Anne Edward.
Nekoć su bili gej i lezbijka.
Sada su toliko zaljubljeni da su se zaručili.
Oboje ste otkrili Boga i rekli:
„Ne želim više biti gej“?
Bilo da ste gej ili nešto drugo,
Bog vas svejedno ljubi.
Ali Bog vam nije namijenio takav život.
Postao sam predsjednik uprave Exodusa.
Zadatak mi je bio pronositi poruku
da se homoseksualnost može promijeniti.
Ne vjerujem da je promjena moguća.
Vjerujem da je homoseksualnost, kao i heteroseksualnost, Božji dar.
Onda se ni pedofil ne može promijeniti. Ni čovjek koji tuče ženu.
Samo malo. Ako ste gej, niste nužno pedofil.
Ne, ne uspoređujem to. Samo navodim neke vrste ponašanja.
Neka ponašanja proizlaze iz homoseksualnosti.
Mi samo tvrdimo da, ako se želite promijeniti,
postoji način.
Grupa Exodus jedna je od više od stotinu organizacija
koje pomažu gej osobama koje žele biti heteroseksualne.
Vjerovali smo da je homoseksualnost psihička bolest
koju treba liječiti.
Ta su uvjerenja,
kako bi se danas složili svi psiholozi i psihijatri,
zastarjela i potpuno pogrešna.
Ali Exodus je na svojem vrhuncu bio najveća organizacija
koja je zagovarala reparativnu ili konverzijsku terapiju.
GRUPA POTPORE ZA BIVŠE GEJ OSOBE
Već sam 660 dana u programu Ljubav na djelu.
Zbog nemoći nad homoseksualnošću i kompulzivnim ponašanjem
prakticirao sam masturbaciju, uzajamnu masturbaciju,
imao sam kratke i duge homoseksualne veze.
Na konverzijskoj terapiji obrazlože vam da ste gej
jer ste kao dijete iskusili traumu.
Izravno maltretiranje,
seksualno zlostavljanje ili su vas roditelji tukli
ili su bili nedorasli ili toksični.
Uspijete li razriješiti te probleme s roditeljima,
na površinu će izaći vaša urođena heteroseksualnost.
TATA
Osjećam da sam obnovio odnos s tatom i da smo pomireni.
Jer nas je Bog ozdravio.
-Volim te, Glene. -Volimo te.
Vrlo je malo voditelja imalo nekakvo formalno obrazovanje
iz područja psihologije, savjetovanja, ljudske seksualnosti…
Nisu bili kvalificirani za taj rad.
Mnogi koje smo savjetovali
imali su napadaje panike i patili su od depresije.
Neki su se čak pokušali predozirati,
pokušali su se ubiti
jer su se osjećali krivima što se ne mogu promijeniti.
Ja se nisam više mogao pretvarati da se mijenjam.
I nisam se više mogao pretvarati da se ljudi kojima „pomažem“ mijenjaju.
Pomislio sam: „Sad je dosta. Štetim ljudima.“
Ali kad sam otišao 1979.,
Exodus se nastavio razvijati.
Puno ćemo se fotkati.
Bit će uglavnom spontane fotke.
Mi radimo polagano, bez žurbe.
Najprije vam dajemo upute, a poslije radite što želite
kako biste izgledale opušteno i prirodno.
Gledamo li u aparat?
-Možeš staviti ruku tu. -Ruku?
Tako.
Ne mogu ja to.
Naša svadbena stranica.
Još 70 dana, mala!
Na zabavi sam i pitaju me gdje mi je supruga.
Ja kažem: „Zaručnica! Ali uskoro supruga.“
„Niste u braku? Mislili smo da jeste.“
-„Znam.“ -Još su lani mislili da smo u braku.
Ne znam zašto. Možda tako izgledamo?
Zato što ne izlazimo i družimo se s mačkama.
-Zbog mačaka. -Zbog toga?
Zbog mačaka, garant.
Bok!
-Kako si? -Nabrijanija na vašu svadbu nego vi.
Haljina je prekrasna. Predivna!
Imate li obiteljsko nasljeđe,
nešto što vas podsjeća na baku
ili nešto što je važno u vašoj obitelji,
što možete staviti u buket ili u kosu?
Uz takve sitnice bližnji će biti s vama.
Bit će u tim slatkim sitnicama.
Bila sam sretno dijete.
Živjeli smo na velikom posjedu s ribnjakom iza kuće
i mogla sam trčati okolo.
Išli smo u biblijske, baptističke crkve.
Jedino sam tu priču o svijetu znala,
fundamentalistički kršćanski nauk, prema kojem je Bog stvorio svijet
i Bog nas ljubi.
To mi je bilo jako lijepo,
ta pomisao da je Bog stvorio ribnjak, zvijezde, vjetar i sve ostalo,
i pomisao da nas Isus dovoljno ljubi da želi biti s nama.
Pa sam htjela biti Isusova prijateljica. Htjela sam biti dobra.
Po svemu smo bili konzervativni kršćani.
Moja je mama slušala konzervativne kršćanske autoritete,
koji su govorili o sekularnoj agendi i kako će napasti njezinu djecu.
Zamislite petogodišnjake,
kako sjede s ručicama u krilu,
dok im učitelj govori…
POPULARNI TV PROPOVJEDNIK
…o perverznoj seksualnosti odraslih?
Homoseksualnost je moralna perverzija i uvijek je pogrešna. I točka.
POPULARNI TV PROPOVJEDNIK
Svaka rečenica u Svetom pismu na tu temu
osuđuje homoseksualnost.
Glavne su poruke o gej ljudima glasile: „Odvratni su.“
Opći je dojam bio da su gejevi i lezbijke jako loši,
prljavi, strašni i loši.
Sa 16 g. rekla sam mami da sam lezbijka.
Mama se usplahirila što možda ima gej dijete.
Odvela me na razgovor Rickyju Cheletteu.
Nisam htjela ići k njemu.
Sve mi je to bilo neugodno i čudno i nisam smatrala da će pomoći.
RAJ ILI PAKAO?
PRVA BAPTISTIČKA CRKVA
PODRUŽNICA EXODUSA
Čast mi je što sam danas s vama.
IZVRŠNI DIREKTOR
Uđemo, Ricky izađe i kaže: „Ti si sigurno Julie.“
Rukuje se sa mnom.
Postavi mi nekoliko uvodnih pitanja, kako bih se opustila.
Želim vam govoriti o milosti i istini.
A osobito želim govoriti o milosti i istini
jer smo danas u situaciji
da je milost i istinu teško naći. Osobito istinu.
Imao je puno markera.
Objasnio je teoriju o tome zašto se ljudi počnu boriti s istospolnim sklonostima.
Sve je nacrtao.
Malu mamu i malog tatu i njihovo dijete…
Crtao je po ploči.
Ukratko, dječak postane gej
jer ima loš odnos s tatom
i osjeća nešto tajanstveno prema ocu,
što u pubertetu postane seksualno.
Pitam ga: „Što ako imaš super odnos
s roditeljem istog spola, a ipak osjećaš da si gej?“
A on će: „U tom grmu leži zec!“ I govori o seksualnom zlostavljanju.
„A što je s ljudima koji nisu bili zlostavljani?“
A on će: „Ljudi to često zaborave.“
Nisam imala razloga misliti da griješi.
Nisam čula druge teorije o tome kako postaneš gej.
Imala sam 16 g. i nisam se razumjela u znanstvena objašnjenja toga.
Njegovi su mi crteži imali smisla. Da.
Znam kamo mi idemo. Prema Isusu.
Želite li ići s nama dok se ne preobrazimo na Njegovu sliku i priliku?
Nadam se da hoćete.
Ricky je bio malo stariji, mudriji, dobar s klincima.
Doživljavala sam ga kao mentora, kojeg zanima moj život.
I dalje nisam znala mogu li postati hetero,
ali osjećala sam da se mogu posvetiti tomu da budem predana vjernica.
To je put prema dobroti.
I tako sam…
krenula.
Kad sam našao Isusa,
prvi sam put našao nekoga tko me istinski ljubi.
Od tog trenutka Gospodin me potiče
da dijelim svoje iskustvo s drugima.
DOBRO DOŠLI U CRKVU REVOLUCIJE LJUBAVI!
Kako ste?
Fino.
Uzbuđen sam i dirnut što je Jeffrey ovdje.
Svidjet će vam se ovaj brat. Nevjerojatan je.
Dođi, momče!
Volim te.
Pozdravimo i publiku na internetu.
Silno se trudim da ne zaplačem.
Zahvalan sam na tebi, Jeffrey.
Ti si dar s neba, Bog djeluje preko tebe.
Gdje god ti kročiš, tvoje su stope znak
da će Bog preobraziti gej zajednicu.
Silno sam zahvalan na tebi.
Oče, hvala Ti
što je on prvi plod Tvojeg rada na ovom naraštaju.
Duše sveti, molim Te da oslobodiš oganj
i pomažeš mu jezik da širi Tvoj nauk,
kako samo on zna.
Molim Te da otvoriš ljudima uši, srušiš stereotipe,
prekineš narative i otkriješ im Isusa.
Amen.
Amen. Volim te, brate.
Kad sam početkom 2000-ih išao u srednju školu,
u narodu se mijenjao doživljaj homoseksualnosti.
Svi su gledali Will i Grace. U filmovima je uvijek bio gej frend.
Poistovjećivao sam se s homoseksualcima. To je bio moj identitet.
U LGBTQ zajednici to je njihov identitet.
„Ja sam gej, lezbijka, transrodna osoba…“
Zašto se tako grčevito drže toga?
Jer ih Neprijatelj uvjerava da je to njihov identitet.
Nijedna druga skupina ne govori tako.
Mnoge škole to agresivno promoviraju.
Žele da ljudi uzimaju hormone ili idu na operacije i sakate tijelo.
Morate biti veoma oprezni u kakve škole šaljete djecu.
-Istina. -Da.
Morate naći školu u kojoj ne potiču ljude da sakate tijelo.
Kad sam stupila u Crkvu, samo sam slijedila pravila.
Tako to ide.
Čitaš Bibliju i vjeruješ u ono što u njoj piše.
A onda mi je postalo važno…
Voditelji su posebne osobe.
Moram se iskazati kako bih ušla u tu posebnu skupinu.
Moram se iskazati da bi me prihvatili
i da bih dobila priznanje kakvo želim.
U ranim danima govorila sam na skupu za prikupljanje sredstava u Laguna Hillsu.
Željela sam da Yvette govori…
Bilo je puno uzvanika i imala sam veliku tremu.
Dugo sam se pripremala za to
jer sam htjela da bude savršeno.
Ona je veoma elokventna
kad je posrijedi politička agenda homoseksualaca.
Zato smo predložili da snimimo govor,
kako bi možda dobila ulogu
nacionalne glasnogovornice o toj temi.
Zato je Yvette ovdje.
Na političkoj se razini događa to
da žele homoseksualcima dati posebna prava.
Nije riječ o jednakim pravima,
nego o posebnim pravima, o statusu posebne manjine.
To je sada toliko važna tema
da nemamo opravdanja da se ne uključimo.
Vladala je potpuna tišina. Ljudi su bili hipnotizirani.
Poslije sam odgovarala na pitanja.
Mogli su me pitati što žele i vidjeti da se razumijem u tematiku.
Hvala što ste došli. Nisam očekivala ovoliki odaziv.
Poslije me žena u prvom redu pitala
bih li pristala preseliti se u Washington.
Nazvali su me i rekli:
„Možete li doći na razgovor u Family Research Council?“
Family Research Council
jedna je od najistaknutijih organizacija kršćanske desnice u zemlji.
Ima veliku političku moć.
PROMOTIVNI SPOT
Naši su stručnjaci medijima poznati po najmodernijim analizama
i brzoj reakciji na izvanredne vijesti.
Izražavamo vaše vrijednosti da bismo branili obitelj, vjeru i slobodu.
U upravi su bili isključivo heteroseksualni muškarci, bijelci.
Htjeli su da bivši gej ili lezbijka bude glasnogovornik ili glasnogovornica.
Rekli su mi: „Ti si idealna jer si mlada,
imaš španjolsko prezime
i ne izgledaš kao lezbijka.“
Ovo je moja posjetnica.
Jedina iz vremena
kad sam bila „Yvette Cantu, analitičarka javnih politika“.
Ovo je snimka naše konferencije za medije.
Bila sam u FRC-u samo dva tjedna. I manje.
Odlazimo u Nacionalni novinarski dom.
Ondje je naša kamera
na konferenciji za medije Family Research Councila.
Govorit ćemo o tome što velike svjetske religije
govore o homoseksualnosti.
Konzervativni kršćanski lobi uvijek treba nešto
što će razjariti njegove birače
i potaknuti ih da daju novac i da glasuju.
A što može zaista razjariti ljude?
Homoseksualnost.
Vladao je opći dojam da su prava gejeva i lezbijki neizbježna.
PRAVA ZA LEZBIJKE ODMAH
Mi smo smatrali da će to uništiti obitelj kakvu poznajemo.
I da će narušiti prava kršćana.
Ja se u Family Research Councilu opirem agresivnoj homoseksualnoj agendi,
čiji je cilj uništiti brak i omogućiti gej osobama posvajanje djece.
Dijete treba majku i oca.
Samo da nešto kažem.
Imam potrebu reći nešto o organizaciji svoje sugovornice.
Nebitno jesu li posrijedi gej obitelji, građanska prava, posao, stanovanje…
Oni propagiraju antigej agendu.
Ja sam osobno šest godina živjela kao homoseksualna osoba.
Petnaest mi je gej prijatelja umrlo od AIDS-a.
Ja samo želim pokazati
da je to opasan, destruktivan životni stil i da ga se ljudi mogu odreći.
„OD SRAMA DO ISUSA“
Ne želim ih baciti jer se želim sjećati.
Ne želim zaboraviti. To je dio mog života. Dio onoga što sam radila.
TO NIJE GEJ
Ali teško je gledati prošlost.
Ušla sam u Living Hope sa 16 g.
I napustila sam Living Hope tek s 25 godina.
Imala sam tjedne seanse s Rickyjem,
tjedne sastanke, koje smo zvali „grupa“,
a nedjeljom sam išla k Rickyju na ručak.
Život mi se uglavnom svodio na Living Hope.
Cijeli mi je život bio organiziran tako da ne budem lezbijka.
Bilo je puno mladih u Living Hopeu.
Onuda je prošlo barem 50 ljudi.
Nismo smjeli biti u kontaktu izvan crkve.
Nismo smjeli biti prijatelji na Facebooku niti si znati prezimena.
A nismo smjeli dijeliti te podatke
jer su se brinuli da ćemo se sastati i seksati.
Smjeli smo razgovarati samo uz nadzor.
Ricky je govorio da će velik dio toga biti „duhovni rast“,
da ćemo čitati Bibliju, moliti se
i prestati masturbirati. To je bilo jako važno.
Odreći se masturbacije, pornografije.
Moja mama i Ricky odlučili su
da neću ići na softball da ne postanem lezbijka.
I da ću ići na kršćanski fakultet.
Ako se pitate što je Julie morala raditi da bi postala hetero…
Puno toga.
GODIŠNJA KONFERENCIJA EXODUSA
Exodus International bio je poznat
po godišnjoj konferenciji,
na koju su ljudi mogli doći i saznati više
o tome kako pobijediti istospolne sklonosti…
BIVŠI POTPREDSJEDNIK, EXODUS
…i zbližiti se s drugima koji imaju slična uvjerenja.
Imali smo puno radionica,
na različite teme, od obiteljskih odnosa,
do pomaganja muškarcima da postanu muževni
ili ženama da uživaju u svojoj ženstvenosti.
MOGUĆI ČIMBENICI
Kaže da treba tražiti Kraljevstvo Božje.
Pogriješi kad počne razmišljati o drugim aspektima života.
Vjerojatno je lezbijstvo privlači
jer želi spriječiti da je muškarac opet povrijedi.
Mora se oporaviti prije negoli i pomisli na vezu s muškarcem.
Prvi sam put išla na konferenciju Exodusa sa 17 godina.
Ricky je svake godine vodio veliku grupu iz Living Hopea.
Tada sam prvi put upoznala genijalne ljude,
koji su bili predani tom procesu.
Trebala sam prihvatiti ženstvenost.
Učili su nas da se šminkamo,
a dečki su igrali football.
Govorili su:
„Ne kažemo da ćete tako postati hetero, ali ćete se drukčije povezati s dečkima.
A vi ćete se šminkanjem povezati s curama i svojom ženstvenošću.
Tako će se promijeniti stanje dolje, promijenit će se to što vas privlači.“
Nadam se da već nazirete glavne uzroke koji utječu na seksualnost i identitet.
I dalje proučavate Bibliju u malenim grupama i učite.
Ali i ostajete budni do dva u noći.
Razgovarate, smijete se, zezate.
Sjećam se noćnih druženja.
Voditelji bi legli, a mi smo bili queer ekipica.
To je u mnogo pogleda bilo jedno od rijetkih utočišta
u našim životima, i znam da zvuči suludo jer je to bila konferencija Exodusa.
Ali mi smo tada osjećali da pripadamo nekamo.
Ljudi koji se bore s istospolnim nagonom često se osjećaju usamljeno.
Ovdje sam s drugima koji znaju kako mi je.
Čemu se nadaš nakon ovog tjedna?
Da ću postati jača.
Informiranija u područjima koja još ne razumijem
i koja možda nikad neću razumjeti, ali…
Da ću biti hrabrija.
Uključen je?
Pozivam molitvenu ekipu.
Dođite, ljudi.
Mnogi su možda pod pritiskom.
Možda se osjećate kao da ste u tami.
Ali osjećate da vam netko pruža ruku.
I želite da vas ta ruka zgrabi, da vas Božja ruka izvuče
i pokaže kako vas je krasnima On stvorio.
Braćo i sestre, u Isusovo ime, pristupite,
zauzmite mjesto koje vam pripada u Tijelu Kristovu.
Priđite i primite molitvu. Priđite i izjavite
da se nećete vratiti u tamu.
Tijekom tog tjedna bilo je nekoliko govornika,
poznatih bivših gejeva i lezbijki.
Govorili su kako su se obratili Isusu,
shvatili da ih Bog ljubi i da ne moraju biti gej.
Tako bi to sročili.
Bile su to vrlo dojmljive priče.
Sjećam se da sam osjećala da želim biti poput njih.
I ja želim biti kul i sretna i da me Bog ljubi.
Možda ste vidjeli Johna i Anne Paulk u Newsweeku.
Oboje su bili homoseksualni, a sad su vjenčani.
Ima li još ljudi poput njih?
Bio sam aktivan u gej zajednici 13 godina.
A ja šest godina,
a onda sam pet godina tražila istinsku slobodu.
-Ja 13 godina. -Ja četiri, ali oboje smo se izvukli.
Cijela se kršćanska Crkva temelji na braku,
na tome da imaš obitelj,
da imaš djecu.
Kad sam došao u Exodus, cilj mi je bio
da se oženim i da budem otac.
Nisam se samo nadao da će se to jednom dogoditi.
To je bio cilj koji sam žarko želio postići.
Kako ste vas dvoje završili u vezi?
-Isprva nismo bili prijatelji… -Ne.
Jer nas je još zbunjivao vlastiti rodni identitet.
Postupno smo postali prijatelji
i iz prijateljstva se rodila ljubav.
Prihvatila sam Isusa kao Spasitelja
i pročitala što piše u Bibliji.
Tada mi se život počeo mijenjati.
Učili su nas: „Sprijateljit ćeš se sa ženom,
osjećat ćeš se sigurno s njom
i možda se iz toga izrodi i seksualna privlačnost.“
Govorili su: „Ne moraju te privlačiti sve žene.
Dovoljna je jedna.
Samo jedna. Jer ćeš se u nju zaljubiti
i njome ćeš se oženiti.
Samo jedna.“
Kako izrežeš vrh?
To moraš drukčijim nožem.
Prvo veliki nož.
Onda maleni. Samo zarežeš u obliku slova V.
Tako to izvadiš. Dobro?
Oprosti, dragi.
-Ovo je fora. -Znam.
Naučit ću te raditi ove složene stvari.
I tako smo živjeli.
Moja je žena nosila prekrasne ženske kostime,
šminkala se i izgledala vrlo elegantno.
Imali smo djecu i ona su bila s nama na televiziji.
Više se nisam doživljavao kao gej osobu.
Jer je za mene biti gej značilo spavati s muškarcima,
ići u gej barove, družiti se s gej ljudima.
Svodio sam to na ponašanje.
Gej si na temelju ponašanja, ne na temelju sklonosti.
Ali itekako sam imao gej sklonosti.
Deset sam godina u uspješnom braku.
Imam emocionalnu i seksualnu vezu sa suprugom, koja me ispunjava.
Imam dva sina. Očito se nešto promijenilo.
Da sam rekao:
„Naravno da me homoseksualnost golica“,
bio bih iskren.
Međutim, nisam osjećao da mogu biti iskren.
Jer nisam zastupao samo sebe
nego cijeli pokret.
Ako kažem da i dalje padam u napast,
što time poručujem?
Smatrate li da ste lagali?
Jesam lagao.
Sada to mogu reći bez…
Pa, sa sramom i nelagodom.
Mama je imala dominantnu obitelj…
Sada znam da je moja neiskrenost štetila ljudima.
Budući da sam bio neiskren, ljudi u publici,
ljudi koji su se patili s homoseksualnošću i gej osjećajima,
mislili su:
„Očito nešto nije u redu sa mnom jer nisam kao on.
On više ne pada u napast.
Ako ja padam u napast, očito sam oštećen.“
HOD SLOBODE
Mnogo je priča poput moje.
Htio sam da ih ljudi mogu podijeliti s drugima.
To im omogućuje Hod slobode.
Jer prevladavajući mediji ne prenose naša iskustva.
Zato sam pokrenuo Hod slobode, da se oni mogu izraziti.
ČUJ ZVUK SLOBODE
Ova stranica postoji tek šest mjeseci.
Piše da imam 3924 pratitelja,
oko tisuću više nego što sam očekivao.
Strašno ih je puno!
SVJEDOČANSTVA O USPJEHU
Halo?
Zdravo, Jeffrey!
Naišla sam na tvoju stranicu na Facebooku.
Počela sam te pratiti jer me ispunila nada
kad sam čula tvoju priču i iskustvo.
Nadam se da će tako biti i s mojim sinom.
Možete li mi reći što se događa?
Imamo 20-godišnjeg sina.
Rekao je da je trans žena.
Pogledala sam ga i rekla:
„Ti si dečko.“
I sad ga nema već šest mjeseci.
I jako nam je teško.
Strašno nam nedostaje.
Ali on misli da ga odbacujem jer ga ne želim nazivati svojom kćeri.
Kako da pristanem na to kad smatram da je to laž?
Pa, mislim da on zna da ga volite.
-Samo želi da… -Da.
Želi da bude po njegovom.
-Točno! -Katkad…
Ako je netko…
Ako dijete izleti na cestu,
roditelj neće dopustiti da ga kamion udari.
Katkad ga mora snažno povući, zgrabiti ga,
da bi ga maknuo s ceste. Upravo to vi pokušavate.
To mi je potvrda. Hvala na tome.
Snažan karakter želi vas prisiliti da ga nazivate ženom, a on to nije.
Želi da se pokorite i pristanete na to što on želi.
-Nemojte to učiniti. -Upravo se tako osjećam!
Zbilja vjerujem
da se morate osloniti na vjeru.
Dobro.
UZORAK TEKSTA: NADMAŠITI U LJUBAVI PRVO POGLAVLJE
Posljednjih godinu dana pišem knjigu.
Nastojim naći smisla u svojem iskustvu
i zapisati sve što se dogodilo.
Kad sam bila u Living Hopeu, svakog sam tjedna išla u Rickyjev ured
razgovarati o dubokom seksualnom i emocionalnom bremenu,
na privatnom savjetovanju.
URED LIVING HOPEA
Bilo je nalik na uobičajenu psihoterapiju,
na kojoj sjedneš i pričaš što ti se događa,
a onda prodreš dublje, u teme koje te zapravo muče.
Ali bilo je malo više nalik na ispovijed.
Osjećala sam da moram Rickyju reći sve,
o svakoj seksualnoj privlačnosti, osjećaju ili zatreskanosti.
Osjećala sam da moram prijaviti ako mi je šefica lezbijka
ili ako lezbijke dođu u restoran u kojem radim.
Recimo da sam imala spolni odnos s nekim.
Morala bih itekako to priznati
i opisati sve okolnosti,
kad smo počele razgovarati, slati poruke,
kada smo odlučile učiniti nešto, naći se, zašto nisam prekinula kontakt,
što mi se događa u životu da sam se odala tomu…
Sve što mi se činilo kao neuspjeh u odnosu na ono što trebam biti…
Osjećala sam da moram to ispovjediti i riješiti.
Čitam stare zapise u dnevniku.
Pišem: „Bože, oprosti što imam tako zlo tijelo.“
Jedina mi je nada da me Bog spasi od mene same.
Bila sam tinejdžerica, i to uzorna tinejdžerica.
A mislila sam da sam grozna.
GODIŠNJA KONFERENCIJA EXODUSA
Velika mi je čast i povlastica predstaviti sljedećega govornika.
On je psiholog.
Zapravo je usamljen među stručnjacima za mentalno zdravlje.
Odmetnik je.
Stručnjaci za mentalno zdravlje smatraju da primanje pomoći
za neželjene istospolne sklonosti ne bi smjelo biti dopušteno.
Njega nije briga što oni kažu.
Već 30 godina liječi muškarce od neželjenih istospolnih nagona.
Sjećam se kad sam tek počeo raditi ovo.
KLINIČKI PSIHOLOG
Došao bi mi opterećen homoseksualac
i počeo bi shvaćati da je ta homoseksualnost
zapravo obrambeni mehanizam od suštinske praznine u nutrini.
Ljudi pogrešno misle da je pokret bivših gej osoba samo vjerska stvar.
Paralelno s osnutkom Exodusa
pojavila se skupina psihologa i terapeuta
koji su zarađivali i gradili karijere liječeći gej ljude.
To je bila grozna pseudopsihologija.
Njihove teorije nisu se temeljile na znanosti.
Ali Exodus je želio vjerodostojnost.
„Ne vjerujemo to samo mi,
već i terapeuti i psihijatri znaju da govorimo istinu.“
Dr. Joseph Nicolosi član je organizacije 500 terapeuta
koji pomažu gejevima da postanu heteroseksualci.
Postojala je simbiotska veza između nas, koji smo htjeli vjerodostojnost,
i terapeuta, koji su tako dobivali klijente.
Naša je mreža bila prožeta
njihovim knjigama,
njihovim naukom i terapeutskim pristupom.
Zvuči grozno,
ali to je bio poslovni sporazum od kojeg su profitirale obje strane.
SNIMKA REPARATIVNE TERAPIJE
Suzdržavaš se. Razgovaraj sa mnom. Želim znati što osjećaš.
Razmišljam o osobi koja je silno oštećena.
O sebi?
-O sebi. -Silno si oštećen?
Osjećaš se oštećeno?
Kakav je osjećaj
osjećati se oštećeno dok sjediš preda mnom?
Gledam te. Kakav je osjećaj biti oštećen dok te gledam?
Bolan?
Žalostan?
Jako je žalosno osjećati se oštećeno.
Osjećaš li da te prihvaćam oštećenog?
-Kako se osjećaš zbog toga? -Dobro.
Dobro se osjećam.
Samo bih volio da nisam trenutačno ovdje.
-Volio bih da nisam ovako opterećen. -Naravno.
Osjećam se… Osjećam se kao da sam loša osoba.
Osjećam se kao…
Ovaj je čovjek došao na terapiju
zato što je imao odnose s muškarcima iako je bio oženjen.
Odonda je jako dobro i nije posrnuo godinu dana.
I kaže mi da ne osjeća želju za odnosima,
homoseksualnima.
Gospodine, u svjetlu slave Tvoje
vidimo svoje pogreške i istinu koju smo zanijekali.
Očisti nas od grijeha, operi nas u svojoj milosti
i nahrani nas svojim milosrđem,
kako bismo kročili Tvojim putem i živjeli u skladu s Radosnom vijesti.
Amen.
Primili ste od Boga oprost, milost i mir.
Sada podijelite taj mir s drugima.
Dobro jutro!
Otkad sam imala 17 godina,
Ricky je govorio: „Ti ćeš biti nova zvijezda.“
Puno je očekivao od mene, da ću doći na čelo zajednice.
Predstavljali su me kao uzor kad sam bila jako mlada.
Ljudi su mi govorili svoje vizije:
„Vidim 10 000 ljudi na stadionu,
a ti naviještaš Evanđelje i poruku nade i ozdravljenja.“
Mom je angažmanu u Living Hopeu i Exodusu uvelike pridonijela
ta pomisao da sam pozvana da budem nova voditeljica.
Molim toplu dobrodošlicu za moju prijateljicu Julie Rodgers.
GODIŠNJA KONFERENCIJA EXODUSA
Jednom sam došla kući
i rekla mami da sam lezbijka i da ne mogu to više tajiti.
Usplahirila se.
Nekako je stupila u vezu s Rickyjem Cheletteom
iz zajednice Living Hope. Pozdrav njima!
To je moja ekipa.
Ricky je rekao upravi Exodusa da trebam držati govore
i vjerojatno sam ih držala na desetak konferencija.
U četvrtom srednje odlučila sam
da ću posvetiti život Gospodinu i slijediti Ga svim srcem.
Imala sam jako ružno iskustvo na faksu. Uključivalo je seksualno napastovanje.
Za to sam rekla jedino ljudima u Living Hopeu.
Nisu znali kako bi reagirali.
Ali ubrzo nakon toga,
unutar iduće godine,
Ricky je htio da uvrstim to u svoje svjedočanstvo.
Odlučila sam da neću.
Otišla sam nekamo s Rickyjem i pokazala mu svjedočanstvo.
Nije mi se činilo ispravnim da govorim o tome.
Nije mi bilo ugodno. Morala sam to riješiti sama sa sobom.
Na putu kući te večeri…
Uvijek mi je davao naputke,
a sad je rekao: „Jako si dobro sročila govor,
ali mi je žao što si izostavila dio o silovanju.“
Rekla sam:
„Ne želim govoriti o tome.“
A on: „Samo smatram da bi tako tvoje svjedočanstvo bilo dojmljivije.“
I na kraju me iskoristio,
seksualno, te noći,
kad smo otišli u njegov stan. Zapravo me silovao.
Na kraju sam ispričala to,
ali sjećam se da sam bila jako ljuta
što su sva moja intimna iskustva
sročena tako da promiču narativ
o tome da su muškarci loši, da ih mrzim
i da sam se zbog silovanja okrenula ženama.
Dopuštaš to?!
Mislila sam da mogu vjerovati muškarcima i to se dogodi?
Dosta mi je!
Sad bih itekako voljela da me nisu na taj način iskoristili,
upotrijebili kao sredstvo u tako mladoj dobi,
kad sam bila jako emocionalno ranjiva.
NACIONALNI SKUP HOD SLOBODE
Zaboga! Gle tko je došao!
Moje tri najdraže osobe.
Kako si, mali?
Zaboga! Gdje ste dosad?
Bok, mileni!
Ovo je Crkva.
Ovo je Ecclesia. Ovo je Crkva.
Jučerašnji članak privukao je pozornost.
Čitaju ga ljudi iz cijele zemlje.
-Nevjerojatno! -Da.
-Širi se glas. -Amen.
Popularan je!
Da, oduševljen sam!
Hej, počet ćemo sa službom.
Počinje služba.
Molim tišinu!
Tiho.
Kad sam bio ovdje 2017., pomislio sam:
„Trebamo povorku za ljude koji su se odrekli LGBTQ životnog stila.“
Hod slobode temelji se na vašim iskustvima.
Ne samo na mojem. Slavimo sva vaša iskustva.
Gospodin želi da vam kažem: „Budite poslušni u svemu što vam kaže.“
Kad se pokažete poslušnima, sve će vam više vjerovati
i samo ćete još rasti.
On nas često gleda dok radimo sitnice doma,
jesmo li poslušni u sitnicama, a ne samo u velikim dužnostima.
Budimo svaki dan poslušni. Jer su oni koje Ga ljube poslušni.
Želim da shvatite što se događa.
Ovo je zvuk jedinstva. Zvuk ozbiljnog ratnika.
Ja sam ratnik…
Prorekao si ovaj Hod slobode. Tebi pripada, Oče.
Upravo okupljaš svoje ratnike
u formaciju.
Donesi svoju reformaciju
U ovu naciju
Lav
Lav Judejski
Riče
Riče za mene
Lav
Lav Judejski
Riče
Čitat ću iz odjeljka o grupnom okupljanju u Living Hopeu.
Koliko si tada imala godina?
Kad sam počela ići, 17.
I proteže se skroz do kraja studija, rekla bih.
„Kad sam se prvi put opekla,
sjedila sam uz cestu nakon sastanka u Living Hopeu.
Dok mi se cigareta gasila, bez puno razmišljanja
gurnula sam gorući dio u lijevo rame i slušala kako mi koža cvrči.
Ubrzo nakon toga sjedila sam sama u sobi,
izgubljena u vrtlogu straha, boli i mržnje prema sebi.
Sjetila sam se opekline od cigarete i ravnodušnosti koja me preplavila
čim mi je žar počeo peći kožu.
Tražila sam po sobi metalne predmete koji će se zagrijati
i pronašla novčić.
Uzela sam ga pincetom i gurnula ga u plamen upaljača.
Srce mi je brže tuklo kako se novčić zagrijavao.
Udahnula sam, stegnula mišić i pritiskala novčić duboko u meso
dok koža nije puknula, a bol jenjala.
Ponovila sam to barem 20 puta tog popodneva,
paleći u rame ravne crte široke nekoliko centimetara.
Tjednima sam mazala rane antibiotskom mašću,
svakog jutra i večeri.
Moje tijelo i ja bili smo sigurni u tim trenucima.
Mogla sam zasukati rukav, pokazati rane
i dobiti nježnost i sućut.
Sljedećih godina, kad bi bol postala neizdrživa,
vratila bih se tomu
i palila ravne crte u ramena te mazala rane da ublažim bol.
Depresiju opisuju kao mržnju prema sebi.
Možda sam to radila u studentskoj sobi:
iskaljivala bijes što ne mogu pokoriti tijelo
da bude onakvo kakvo treba biti,
heteroseksualno, ženstveno, dobro kršćansko tijelo,
i spaljivala ga.“
-Volim te, dušo. -Volim te.
Žao mi je.
Baš je gadno.
Da, jest.
S godinama mi je bilo sve teže potiskivati homoseksualnost.
To se ispoljavalo gledanjem pornografije,
što bi moja žena otkrila i to bi je silno mučilo.
Razumijem zašto ju je mučilo.
To je bila prijetnja. Bio sam neposlušan.
Je li to značilo da se vraćam na staro?
Sjećam se da me jednog dana pitala: „Johne, zašto ne možeš biti poslušan?
Zašto ne možeš donijeti odluku u skladu s vjerom?“
Sjećam se da sam joj rekao:
„Ne znam.“
Ne znam zašto me to nije puštalo.
Nisam znao kako da to odagnam.
Bilo je sve gore. Što sam bio stariji, bilo je sve gore.
Bio sam okružen ljudima koji me vole,
ženom i sinovima,
a bio sam usamljen.
Ja…
Čeznuo sam za time da me voli muškarac i da ja volim muškarca.
Došlo je do toga…
da mi uzroci svega toga više nisu bili bitni.
Nije mi više bilo bitno je li to ispravno ili pogrešno.
Mislio sam: „Ako ne počnem istraživati tko sam,
oduzet ću si život.
Oduzet ću si život.“
Bio sam na sastancima u Washingtonu
i počeo sam piti.
Napio sam se
i otišao u gej bar.
Netko mi je prišao i prepoznao me.
Što sam uopće očekivao?
Pozvali su gej aktivista koji je bio ispred bara.
Fotografirao me s rukom ispred lica
i kako trčim ulicom.
Bio je ponedjeljak ujutro.
Došla sam u ured i znala sam da je John ondje.
Bio mi je prijatelj.
Ušao mi je u ured
i mislila sam da ćemo čavrljati o novostima.
Drhtao je. Sjeo je. Jedva me gledao.
Znao sam da će se smjesta pročuti pa sam lagao.
Tobože nisam znao da je to gej bar, samo sam išao na WC.
Bilo tko imalo inteligentan rekao bi: „Ma daj, Johne!“
Znao je da je puno ozbiljnije nego što nam govori.
I bilo mi ga je jako žao
jer se naginjao na stolici, s kavom u ruci,
neću to nikad zaboraviti, i govorio:
„Nadam se da nisam naškodio pokretu.“
Stalno je to ponavljao. „Nadam se da nisam naškodio pokretu.“
Bio sam potpuno…
Bio sam zaprepašten.
Nije prošlo ni pet minuta, a telefon je počeo bjesomučno zvoniti.
Svi su mislili da je John nevjerojatan, da je fantastičan.
Bio je uspješan, elokventan, imao je sjajno svjedočanstvo.
I kao svaki istaknuti, karizmatični vođa
koji ne ispuni ideale svoje publike…
Kad su ga snimili kako bježi iz gej bara,
svi su ostali u šoku.
KRŠĆANSKA ORGANIZACIJA IZBACILA BIVŠEG GEJ DIREKTORA
ORGANIZACIJA SMIJENILA PAULKA
ZAJEDNICA ZA BIVŠE GEJ OSOBE IZBACILA DIREKTORA
Mojoj je ženi dozlogrdilo.
Podnijela je zahtjev za rastavu.
Rastala se od mene.
Nisam nikad bio iskren.
Samo sam nizao laži.
Kad je John napustio pokret, to je bilo vrlo upečatljivo,
zbog njegova utjecaja na cjelokupni pokret.
No Exodus je nastavio neometano funkcionirati.
Ja sam Randy Thomas, izvršni potpredsjednik Exodusa.
Imamo gotovo 200 članskih agencija u Kanadi i SAD-u.
Exodus se od 2003. više politički aktivirao.
Počeli smo odlaziti u Washington na sastanke i skupove
s vođama vjerske desnice i utjecajnim lobistima.
Znali su da im je teško približiti te teme ljudima.
Mi smo im pomagali riješiti taj problem.
Oni nisu mogli reći:
„Naša su stajališta zdravija od stajališta LGBTQ pokreta.“
Ali oni mogu.
Pojavila se snažna inicijativa
da činimo sve što možemo, dok je Bush na vlasti
i oba su doma Kongresa u rukama Republikanaca,
da što dulje odgađamo davanje prava LGBTQ osobama,
po mogućnosti zauvijek.
Ideal je brak muškarca i žene,
a predsjednikov je zadatak da usmjerava političke odluke prema tom idealu.
TO!
Netom nakon ponoći
tisuće su slavile ono što je nekoć bio samo san u Massachusettsu.
Najvažniji je angažman Exodusa u politici
bio u borbi oko braka.
To nam je bilo strašno važno
jer smo zagovarali idealiziranu verziju života.
Gej brak činio se kao egzistencijalna prijetnja
našim idealiziranim ciljevima ljudima u našim zajednicama.
Gledali su kako kultura govori da je zdravo i ispravno
vjenčati se s osobom koja vas zaista privlači i koju volite.
Mi smo se morali suprotstaviti tomu.
Znate zašto se toliko borim za definiciju braka?
Jer brak nadilazi naše shvaćanje braka
i odražava Božju volju.
Istospolni parovi legalno sklapaju brak u Kaliforniji,
ali svadbe će prestati ako Prijedlog 8 bude usvojen
i izmijeni se Ustav Kalifornije
tako da definira brak kao zajednicu jednog muškarca
i jedne žene.
DA ZA 8
Počela sam raditi za Exodus u ljeto 2008.,
netom prije izbora.
I odmah sam počela raditi na kampanji za Prijedlog 8.
Pozvali su me na jedan skup.
Ondje su bile kamere
kako bi ljudi u crkvama
diljem Kalifornije mogli gledati taj skup.
Ne želim biti neukusna, ali muški i ženski organ
odgovaraju jedan drugomu kako bi postali jedan organizam
u svrhu…
u svrhu stvaranja djece.
Da spolna orijentacija
ili seksualna privlačnost postane osnova za sklapanje braka,
tad bi se pedofili smjeli vjenčati s djecom starom šest, sedam, osam godina.
Majke i sinovi,
sestre i braća… Sve bi kombinacije morale biti dopuštene.
Velik je dio te poruke bio argument domino-efekta.
Danas govorite o dvije žene i dva muškarca,
ali u što će to prerasti?
Najvažnije je znati
čega se ljudi boje.
Što mogu reći da ih doista zastrašim
ako su neodlučni?
A mnogi su bili neodlučni,
nisu zapravo znali što da misle. Onda im kažeš:
„Nije bitno kako će to utjecati na mene. Ovako će utjecati na vas.“
MOLITVENI SKUP ZA PRIJEDLOG 8
Crkve su jasno govorile: „Glasovat ćete za.“
Uvjerena sam da je zato Prijedlog 8 usvojen.
Božja dobrota potiče nas da se pokajemo.
Božja dobrota.
Mnoge su se Crkve udružile.
Nisam to nikad vidjela prije Prijedloga 8.
Kad je Prijedlog 8 usvojen,
ja nisam podržavao Obamu.
Govorio sam: „Ah, Obama je pobijedio. Ali Prijedlog 8 je usvojen!“
Bio sam vatren na društvenim mrežama.
Tisuće su se okupile u Kaliforniji
i prosvjedovale zbog usvajanja Prijedloga 8.
Velik prosvjed zbog usvajanja Prijedloga 8
i zabrane istospolnog braka.
Nikad se nisam ovoliko osjećao
manje vrijednim.
-Plačete. -Da.
Sramim se naše države.
Ali nikad neću zaboraviti tu noć i vijesti.
Gledao sam svoju zajednicu.
Tada to nisam shvaćao, ali u srcu sam znao.
Gledao sam kako moja zajednica izlazi na ulicu
i oplakuje usvajanje Prijedloga 8.
Dok sam gledao televiziju,
glas u meni je rekao: „Kako si mogao to učiniti svojim ljudima?“
Vidio sam kako muškarci plaču.
Znao sam da su im snovi uništeni.
Nisam mogao jednako govoriti nakon toga.
SVI ZASLUŽUJEMO SLOBODU DA SE VJENČAMO
Nakon Prijedloga 8 počela me hvatati snažna tjeskoba,
napadaji panike…
Vozili smo se na konferenciju Exodusa
i nakon možda dva sata vožnje uhvatio me napadaj panike.
Kad sam god išla raditi nešto vezano uz Exodus
ili uz bivše gej osobe,
doživjela bih napadaj panike.
I dalje nisam znala zašto.
AMERIČKI FAKULTET PROFESIONALNE PSIHOLOGIJE
Otišla sam terapeutkinji, koja mi je rekla:
„Očito ste traumatizirani
jer vaši simptomi upućuju na PTSP.“
Tada mi je napokon sinulo
da nešto nije u redu.
Dakle, čak nije bilo svjesno.
Isprva je bilo fizički.
Tijelo mi nije dopuštalo da to dalje radim.
Ljudi se uključuju u pokrete bivših gej osoba
jer žele biti dio skupine.
„Želim pripadati nečemu.
Ovo su moji ljudi.
Ovi ljudi imaju iste probleme kao ja.“
I zato se pridržavaš pravila te skupine.
I čak i ako osjećaš sram,
to ti se čini kao malena cijena za ono što dobivaš.
To je bila glavna tema tijekom našeg rada.
Da.
Shvatiti sram.
Sram zbog prirođenog osjećaja da „nisam ispravna“.
-Da. -„Loša sam“.
Mislim da se svi neprestano borimo s tim osjećajem.
Sad ste došli do faze u životu kad vam nitko ne može reći što da radite
i nitko vam ne može reći tko ste.
Puno je drukčije.
Provela sam devet godina u ovoj prostoriji
i silno sam se promijenila u tom razdoblju.
Potpuno sam drukčija osoba.
Potpuno.
Dijelovi slagalice sjedali su na svoje mjesto.
Čak i istospolne sklonosti u meni…
Nikad nisu nestale.
Je li to onda promjena?
Prije sam definirala promjenu samo na temelju postupaka.
Pa se onda pitam: „Je li to zaista nestalo?“
Nije! Samo sam promijenila
način na koji uspostavljam odnose s ljudima.
Izbjegavala sam neke stvari.
Ali jesam li se promijenila?
Moram se pomaknuti.
Definirala bih sebe kao biseksualku.
Volim svojeg muža.
Dugo smo u braku.
Shvatila sam da imam kapacitet za oboje.
Privlači me i jedno i drugo.
-Eto. -Meni ovo čak i odgovara.
Varaš jer je Majčin dan.
Da.
Ovo je sjajno.
Da!
Impresivno je!
Bit će prelijepo.
Izaći ćete kao par.
Ako se želite fotografirati pred glavnim oltarom,
izvest ćemo vas i pustiti uzvanike da izađu.
Kad se svadba zahukta, vratit ćete se.
Zaboga!
Možete li nas slikati? Silno smo uzbuđene.
-S koje strane? -S obje!
Dok sam još bila aktivna u Living Hopeu,
bila sam u dubokoj depresiji,
ali nisam znala zašto sam opterećena i tužna.
Osjećala sam se kao nakaza. Pitala sam se što nije u redu sa mnom.
„Poremećena sam, ozljeđujem vlastito tijelo…“
Jer nisam shvaćala
da me sustav i kultura oko mene tjeraju da se mrzim.
I dalje sam vjerovala da će mi Bog pomoći da živim u čistoći i svetosti.
Govorila sam na konferencijama Exodusa i pisala na njihovu blogu.
Smatrali su me voditeljicom unutar pokreta.
NAŠA AMERIKA S LISOM LING
Dok pokret za gej prava mijenja povijest,
prebjezi iz pokreta bivših gej osoba,
takozvane bivše bivše gej osobe,
sve su brojniji i glasniji.
Bivši gej? To ne štima! Vjerovati nemoj njima!
Michael Bussee pomaže im da se njihov glas čuje.
Puno desetljeća nakon osnivanja Exodusa pronašao je nov poziv.
Povukao sam se i sad pomažem
ljudima koji su proživjeli reparativnu terapiju.
Vodim grupe potpore na Facebooku.
Posljednjih sam desetljeća vrlo otvoren bivši vođa.
Pokušavam objasniti koliko su te terapije štetne
i pomažem preživjelima koji govore o tome.
Kad bi netko otišao, ne bi nam se više javio.
Među sobom smo govorili:
„Posrnuli su, pokleknuli pred nagonom.“
Govorili smo takve ludosti.
„Otišli su. Mrtvi su za nas.“
Exodus se uvijek nastojao distancirati od svjedočanstava preživjelih.
Govorili su: „Ma to su izolirani slučajevi.
U svakoj organizaciji ima ljudi koji stradaju,
ali to nije velika većina ljudi.“
Mediji su prenosili iskustva
ljudi kojima su naškodili programi bivših gej osoba.
Tako ih je Exodus teže mogao ignorirati.
Napisala sam tekst za blog,
za Exodusovu stranicu.
Pred kraj sam razgovarala s preživjelima i rekla:
„Strašno mi je žao što ste to proživjeli
i što niste čuli da vas Bog ljubi upravo takve kakvi ste.
Nadam se da ću jednom čuti vaša iskustva.“
Michael Bussee javio mi se
i rekao: „Kažete da želite čuti iskustva preživjelih.
Mogu napraviti grupu na Facebooku za razmjenu iskustava.“
Rekla sam da može.
Pristalo je sudjelovati 75 ljudi.
Mnogi su bili vrlo ljubazni prema meni,
s obzirom na to da sam bila povezana s Exodusom.
Ali vrlo su iskreno govorili koliko im je nauk bivših gej osoba uništio život.
Na kraju se Lisa Ling javila Exodusu i Michaelu Busseeu.
„Čula sam za vašu grupu. Biste li htjeli govoriti na televiziji?“
Ja sam tada bio predsjednik Exodusa.
Smatrao sam da je važno da saslušam njihova iskustva.
Okupili su grupu ljudi.
Neke sam osobno poznavao, većinu nisam.
Sastali smo se u podrumu crkve
i imali najintenzivniju
grupnu terapiju koju sam doživio u životu.
Svi smo u različitim fazama.
Neki su tek izašli.
Neki od nas preživljavaju 12 godina.
Čekamo trenutak da vas pogledamo i kažemo: „Vi ste odgovorni.
Imali ste prilike vidjeti naše rane, a niste ništa poduzeli.“
Ironično je to
što osjećam da sam izgubio dušu nastojeći stalno postupati ispravno.
Ne zato što sam griješio i posrtao.
Izgubio sam dušu jer sam postupao ispravno.
A klinci se ubijaju
zbog svega što im i dalje govore,
da nisu dovoljno dobri i da nisu lijepi takvi kakvi su.
To nije u redu i ne mogu više šutjeti.
Bilo je strašno bolno i mislim da sam se tada prvi put
više poistovjetila s preživjelima koji su dijelili svoja iskustva
nego s bilo kime iz Exodusa.
Te priče o dubokoj boli
potresle su me do srži.
Osjećala sam da u mnogo pogleda
govore moje iskustvo.
Osjećala sam da sjedim na pogrešnoj strani.
I pomislila sam:
„Ne mogu više.
Ne mogu bio dio ovoga. Ovo je strašno štetno.“
Kad je emitirana emisija Lise Ling,
shvatio sam da je Exodus
smrt i uništenje.
Jer su nas preživjele osobe gledale ravno u lice.
I nismo više mogli to opravdavati. Nismo više mogli to poricati.
I Exodus nije smio nastaviti
zagovarati teoriju o promjeni
jer je to laž.
GODIŠNJA KONFERENCIJA EXODUSA
Exodus je osnovan 1976. s ciljem stvaranja zajednice.
No naudili smo ljudima.
I zbog toga
Exodus International,
najstarija i najveća zajednica koja se bavi vjerom i homoseksualnošću,
zatvara svoja vrata
nakon više od 30 godina rada.
Kad je Exodus ugašen,
počela sam graditi život izvan Living Hopea.
Osjećala sam da gubim svoju zajednicu,
ali morala sam otići da bih se oporavila.
Shvatila sam da sam usamljena i nisam zdrava
jer nisam imala nikoga u životu
tko bi mi rekao: „Dobra si upravo takva kakva si.
Volimo te i mi i Bog. Ne moraš ništa mijenjati.“
Kad sam se udaljila od Living Hopea i nauka bivših gej osoba
i prihvatila da sam lezbijka
i da je to zapravo nešto dobro,
prvi sam put osjetila olakšanje i sreću
i da me Bog voli i da je sve dobro. I da sam ja dobra.
U kršćanskim smo zajednicama doživjeli neopisivu bol
i životne traume.
U isto vrijeme
vjera nam je uvelike pomogla da se oporavimo.
Kad razgovaram s Isusom
i vidim tko je Isus bio i kako je živio,
pomislim: „To je predivno!“
Zato mi je važno da razlučim Isusa od kršćana koji su me povrijedili.
U petak sam bila ovdje na službi
u spomen na Matthewa Sheparda.
Nikad nisam vidjela,
ali baš nikada, toliko queer ljudi u crkvi.
Svi ti ljudi, koji su iskusili neizmjeran sram, poniženja,
fizičko zlostavljanje i sve ostalo,
dobili su priliku doći u crkvu, vjerojatno prvi put u nekoliko desetljeća.
I čuli su: „Upravo ti!
Ti, gej osobo, biseksualna osobo, transrodna osobo,
dobrodošla si ovdje i poželjna si ovdje.
Mi poštujemo tvoj život i ovdje si na sigurnome.“
To što nam je milošću Božjom dano ovakvo mjesto,
na kojem ćemo dobivati taj blagoslov,
najbolje je sredstvo ozdravljenja.
Nakon što je Exodus ugašen,
isti onaj rad kojim se Exodus bavio
sve te zajednice,
uključujući Rickyja i Living Hope, nastavile su provoditi.
ZAJEDNICA LIVING HOPE
Ja radim s ljudima,
uglavnom s onima koji se muče s homoseksualnošću.
Provodim dane
govoreći ljudima koji su opterećeni seksualnošću
da mogu naći slobodu u Kristu.
Čini se da konverzijska terapija uspijeva i cvate
u kršćanskim zajednicama iz kojih potječem.
Organizacija optužena da promiče kontroverznu praksu
mijenjanja spolne orijentacije
otvorila je konferenciju u San Diegu.
Kad smo zatvorili Exodus, većina nekadašnjeg vodstva
odlučila je nastaviti s radom
i pokušala povesti što više ljudi sa sobom.
Tako je nastao Restored Hope Network.
Pričajte nam o Restored Hope Networku.
Restored Hope Network mreža je zajednica ljudi poput mene…
IZVRŠNA DIREKTORICA
…koji su pobijedili homoseksualnost i žele pomoći i drugima da to učine.
Upravo se zato time bavim.
Želim poručiti ljudima da ima nade.
Tata i ja bili smo u napetim odnosima, ne zato što se nismo voljeli,
nego zato što se nismo mogli povezati onako kako sam trebao,
što me odvelo u sumnju i zbunjenost.
S 14 godina rekao sam roditeljima da sam gej…
Kakva je ovo indoktrinacija!
Taj njihov način izražavanja,
način na koji oblikuju svjedočanstva,
pa čak i svoje živote.
Kad je Katie hodala prema oltaru…
Neću nikada zaboraviti taj dan.
Naše je vjenčanje istinski dokaz Isusove ljubavi.
U posljednjih pet godina
događaju se masovni prebjezi voditelja,
ali novi ljudi preuzimaju štafetu.
Pokreti ne izumiru kako smo očekivali
i kako bi trebali.
Starije zajednice bivših LGBTQ osoba rade neke stvari koje mi ne radimo.
Mi samo imamo drukčiji pristup.
Mislim da je to privuklo
mlađi naraštaj, koji izlazi na ulice.
Umjesto da sjede na konferenciji, izlaze na ulice.
Umjesto da budu unutar zidova crkve, odlaze ljudima.
Mi imamo drukčiji pristup.
Pozdrav svima!
Ovo nam je drugi godišnji Hod slobode.
Neki su doputovali s druge strane svijeta.
Sva ova različita lica, različite rase,
dolaze podići glas i poručiti ljudima da je sloboda ovdje!
Organizator Hoda slobode Jeffrey McCall!
Cilj je ovoga skupa da čujemo svjedočanstva
ljudi koji su prestali živjeti kao LGBTQ osobe i otkrili su Boga.
Okupili smo se da bismo razmijenili iskustva.
Molitva djeluje!
Stojim ovdje i govorim u ime Isusa Krista
da je On Gospodin i da volim Isusa!
Jeste li legli na pod i rekli: „Isuse, odagnaj ovo od mene
jer želim slijediti Tebe, Isuse. Želim biti Tvoj sin ili kći.“
Gospodine Isuse, postoji sloboda u imenu Isusa Krista!
Vjerujem da se ovdje danas nešto rađa.
Oče, molim Te, ujedini nas koji smo pobijedili sklonosti.
Gospodine, želimo da se vratiš na čelo Amerike.
Po Isusu Kristu zahvaljujemo Ti, Oče.
Po Isusu Kristu.
Nakon što sam se autao,
jedna gej osoba
otvoreno mi je rekla da sam odgovoran za tuđe smrti.
Pitao me: „Znaš li da je njihova krv na tvojim rukama?“
Rekao sam: „Trenutačno…
Samo znam da se ne usudim pogledati u ruke.“
Kao voditelja su me učili da priznam te smrti,
ali da ih racionaliziram, negiram.
Grozno mi je što sam to činio.
Mnogi koji se ne ubiju doslovno
ubijaju se u nutrini,
ne prihvaćajući sebe kakvima nas je Bog stvorio.
Oče naš, koji jesi na nebesima, sveti se ime Tvoje.
Dođi kraljevstvo Tvoje, budi volja Tvoja,
kako na nebu tako i na zemlji.
Kruh naš svagdanji daj nam danas
i otpusti nam duge naše,
kako i mi otpuštamo dužnicima našim.
Ne mogu pogledati u prošlost i reći:
„Ovo zaslužuje oprost“ ili: „Ja zaslužujem oprost“.
Ne zaslužujem.
Postupao sam pogrešno.
Strašno pogrešno.
Kad napokon shvatite koliku ste štetu nanijeli,
to je strašna spoznaja.
Porazan osjećaj.
Isprika ne pomaže puno.
Ne možete vratiti ljudima sve godine koje su tratili nastojeći se promijeniti.
Jedino možete od ovog trenutka nadalje
govoriti protiv toga, i to glasno.
Govorite u kameru.
Recite bivšim kolegama
što i dalje čine baveći se time.
Ja sam nekoć vjerovala u to, baš kao i vi.
Bila sam uvjerena da postupamo ispravno.
Ali to samo slama duše.
Uništava ljudima život.
Kajem se što sam sudjelovala u tome
i nadam se da ćete imati empatije i sućuti
i shvatiti da to samo nanosi štetu.
Dobro, duboko udahnite.
Okupili smo se u Božjoj prisutnosti kao svjedoci
da blagoslovimo Amandino i Julieno sklapanje braka.
Proživjela sam traumu,
što je rezultiralo ekstremnim oblicima mržnje prema sebi.
Ali preživjela sam.
Jako sam sretna i našla sam osobu koju silno volim.
Mi smo dobro, ali nisu svi.
Vođe pokreta bivših gej osoba rade ono što misle da je najbolje za sve nas.
Problem je u tome što misle da biti potpun i zdrav znači
pokušavati se uklopiti u nešto što ne možemo biti.
Voljela bih da nas poslušaju
i povjeruju nam kad kažemo
da smo zaista mnogo zdraviji i sretniji
sad kad više nismo u tome.
Bog vas je stvorio za zajedništvo.
A najveći će izraz tog zajedništva biti vaš brak.
Možeš poljubiti mladu.
Hvala što si podijelila svoje iskustvo, Julie.
Dok god postoji homofobija u svijetu,
postojat će neka inačica Exodusa.
Jer nije stvar u organizaciji,
čak ni u metodama koje rabe,
nego u dubokom uvjerenju
da je to nešto suštinski poremećeno
i da homoseksualnost treba mijenjati.
Dok god to i dalje postoji,
postojat će neki oblik ovoga.
Samo je u SAD-u oko 700 000 ljudi prošlo neki oblik konverzijske terapije.
Ispitivanja pokazuju da su pokušaji samoubojstva dvaput vjerojatniji
kod mladih LGBTQ osoba koje su proživjele konverzijsku terapiju.
Ricky Chelette i Anne Paulk odbili su našu molbu za intervju.
Ovaj je film posvećen onima koji su preživjeli konverzijsku terapiju
i osobito onima koji nisu.
Ako vi ili netko oko vas pomišljate na samoubojstvo ili samoozljeđivanje,
potražite pomoć na stranici www.wannatalkaboutit.com
Prijevod titlova: Vojmir Špoljarić